ddrg/super_eurlex huggingface dataset:
KOMMISSIONENS BESLUTNING

af 19. maj 1999

om anerkendelse af, at den danske database over kvæg er fuldt operationel

(meddelt under nummer K(1999) 1305)

(Kun den danske udgave er autentisk)

(1999/376/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter(1), særlig artikel 6, stk. 3, første led,

under henvisning til Danmarks anmodning, og

ud fra følgende betragtninger:

(1) Den 19. september 1998 sendte de danske myndigheder en anmodning til Kommissionen om anerkendelse af, at den danske database over kvæg, som udgør en del af det danske system til identifikation og registrering af kvæg, er fuldt operationel; denne anmodning blev ledsaget af relevante oplysninger, som sidst blev opdateret den 17. marts 1999;

(2) de danske myndigheder har forpligtet sig til at forbedre databasens pålidelighed, således at det i særdeleshed sikres: i) at myndighederne vil kunne rette eventuelle fejl eller mangler, som kan opdages automatisk eller efter kontrol på stedet, ii) at tidsfristen for meddelelser om flytning, kælvninger og dødsfald forkortes til syv dage så hurtigt som muligt, iii) at der i fornødent omfang træffes foranstaltninger til gennemførelse af bestemmelserne i Kommissionens forordning (EF) nr. 2630/97(2), iv) at der træffes foranstaltninger til forbedret kontrol af ægtheden af kvægs pas, v) og at der træffes foranstaltninger til indførelse af en præmiestatusmeddelelse for de enkelte kreaturer; desuden har de danske myndigheder forpligtet sig til at ændre de gældende regler for omidentifikation af kvæg i tilfælde af mistede øremærker for at følge reglerne i Rådets forordning (EF) nr. 820/97; de danske myndigheder har forpligtet sig til at gennemføre disse forbedringsforanstaltninger senest den 30. september 1999;

(3) på baggrund af situationen i Danmark, bør den danske database over kvæg anerkendes som fuldt operationel -

VEDTAGET FØLGENDE BESLUTNING:

Artikel 1

Den danske database over kvæg anerkendes som fuldt operationel pr. den 1. oktober 1999.

Artikel 2

Denne beslutning er rettet til Kongeriget Danmark.

Udfærdiget i Bruxelles, den 19. maj 1999.

På Kommissionens vegne

Franz FISCHLER

Medlem af Kommissionen

(1) EFT L 117 af 7.5.1997, s. 1.

(2) EFT L 354 af 30.12.1997, s. 23.
RÅDETS AFGØRELSE

af 9. juli 1999

om forelæggelse for De Europæiske Fællesskabers Domstol af sagen vedrørende Martin Bangemann

(1999/494/EF, EKSF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 213,

under henvisning til traktaten om oprettelse af Det Europæiske Kul- og Stålfællesskab, særlig artikel 9,

under henvisning til traktaten om oprettelse af Det Europæiske Atomenergifællesskab, særlig artikel 126, og

ud fra følgende betragtninger:

(1) I henhold til artikel 213, stk. 2, tredje afsnit, i traktaten om oprettelse af Det Europæiske Fællesskab, artikel 9, stk. 2, tredje afsnit, i traktaten om oprettelse af Det Europæiske Kul- og Stålfællesskab (EKSF) og artikel 126, stk. 2, tredje afsnit, i traktaten om oprettelse af Det Europæiske Atomenergifællesskab (Euratom) afgiver Kommissionens medlemmer ved indsættelsen i hvervet en højtidelig forsikring, hvorefter, de såvel i deres tjenesteperiode som efter at denne er afsluttet, vil overholde de forpligtelser, der følger med deres hverv, i særdeleshed pligten til efter tjenesteperiodens ophør at udvise hæderlighed og tilbageholdenhed med hensyn til overtagelse af visse hverv eller opnåelse af visse fordele;

(2) i skrivelse af 29. juni 1999 underrettede Martin Bangemann, medlem af Kommissionen for De Europæiske Fællesskaber, Gerhard Schröder, formand for konferencen mellem repræsentanterne for Den Europæiske Unions medlemsstaters regeringer, om, at han havde til hensigt at udøve erhvervsmæssig beskæftigelse i selskabet Telefónica.

(3) Martin Bangemann har som medlem af Kommissionen siden 1992 været ansvarlig for informationsteknologi og telekommunikation; den forpligtelse til tilbageholdenhed, der følger med Martin Bangemanns hverv, burde have fået ham til at afslå den stilling, han har påtaget sig i selskabet Telefónica;

(4) Rådet bør derfor forelægge spørgmålet for De Europæiske Fællesskabers Domstol i medfør af artikel 213, stk. 2, tredje afsnit, sidste punktum, i traktaten om oprettelse af Det Europæiske Fællesskab og de tilsvarende bestemmelser i EKSF- og Euratom-traktaten -

TRUFFET FØLGENDE AFGØRELSE:

Artikel 1

Sagen vedrørende Martin Bangemann vil blive forelagt for De Europæiske Fællesskabers Domstol i medfør af artikel 213, stk. 2, tredje afsnit sidste punktum, i traktaten om oprettelse af Det Europæiske Fællesskab og de tilsvarende bestemmelser i EKSF- og Euratom-traktaten.

Artikel 2

Denne afgørelse vil blive meddelt Martin Bangemann, formanden for Kommissionen for De Europæiske Fællesskaber og Den Europæiske Unions medlemsstaters regeringer.

Udfærdiget i Bruxelles, den 9. juli 1999.

På Rådets vegne

S. NIINISTÖ

Formand
1999/461/EF: Kommissionens beslutning af 24. juni 1999 om offentliggørelse af fortegnelsen over eksisterende klasse A- og B-passagerskibe meddelt af Grækenland i henhold til Rådets direktiv 98/18/EF for hvilke undtagelse i henhold til artikel 6, stk. 3, litra g) kan finde anvendelse (meddelt under nummer K(1999) 1712) (EØS-relevant tekst)



EF-Tidende nr. L 180 af 15/07/1999 s. 0047 - 0048



KOMMISSIONENS BESLUTNING af 24. juni 1999 om offentliggørelse af fortegnelsen over eksisterende klasse A- og B-passagerskibe meddelt af Grækenland i henhold til Rådets direktiv 98/18/EF for hvilke undtagelse i henhold til artikel 6, stk. 3, litra g) kan finde anvendelse (meddelt under nummer K(1999) 1712) (EØS-relevant tekst) (1999/461/EF) KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under hensyntagen til Rådets direktiv 98/18/EF af 17. marts 1998 om sikkerhedsregler og -standarder(1), navnlig artikel 6, stk. 3, litra g), og ud fra følgende betragtning: Grækenland har meddelt Kommissionen foretegnelsen over eksisterende klasse A- og B-skibe, som opfylder betingelserne for anvendelse af undtagelsen i henhold til artikel 6, stk. 3, litra g), i direktiv 98/18/EF - VEDTAGET FØLGENDE BESLUTNING: Artikel 1 Eksisterende passagerskibe i klasse A og B, som udelukkende sejler i idenrigsfart mellem havne i Grækenland, og for hvem undtagelsen i henhold til artikel 6, stk. 3, litra g), kan finde anvendelse, er opført i bilaget til denne beslutning. Artikel 2 Denne beslutning er rettet til medlemsstaterne. Udfærdiget i Bruxelles, den 24. juni 1999. På Kommissionens vegne Neil KINNOCK Medlem af Kommissionen (1) EFT L 144 af 15.5.1998, s. 1. BILAG >TABELPOSITION>
KOMMISSIONENS BESLUTNING

af 10. september 1999

om Den Italienske Republiks forslag til lov om supplerende bestemmelser for mærkning af drikkevarer i dåser med pull ring-åbning

(meddelt under nummer K(1999) 2897)

(Kun den italienske udgave er autentisk)

(EØS-relevant tekst)

(1999/631/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 79/112/EØF af 18. december 1978 om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne(1), senest ændret ved Europa-Parlamentets og Rådets direktiv 97/4/EF(2), særlig artikel 16 og 17, og

ud fra følgende betragtninger:

(1) De italienske myndigheder har i overensstemmelse med fremgangsmåden i artikel 16, stk. 2, i direktiv 79/112/EØF meddelt Kommissionen et forslag til lov om supplerende bestemmelser for mærkning af drikkevarer i dåser med pull ring-åbning;

(2) det nævnte lovforslag kræver, at mærkningen af sådanne drikkevarer bærer en angivelse af typen "tør dåsens låg rent, inden du åbner den - undgå at drikke direkte af dåsen";

(3) i overensstemmelse med artikel 16, stk. 2, i direktiv 79/112/EØF har Kommissionen hørt medlemsstaterne i Den Stående Levnedsmiddelkomité;

(4) de hygiejneforanstaltninger, som de italienske myndigheder anbefaler i forbindelse med anvendelse af denne type emballage, drages ikke i tvivl;

(5) mærkning af levnedsmidler er ofte ikke det bedst egnede middel til at opdrage forbrugerne til levnedsmiddelhygiejne;

(6) oplysningskampagner med henblik på at bevidstgøre forbrugerne - især de unge forbrugere - om, hvilke hygiejneforholdsregler der bør tages ved benyttelse af denne dåsetype, ville være en bedre egnet foranstaltning;

(7) kravene i det meddelte lovforslag forekommer derfor at være overdrevne i forhold til det tilstræbte mål;

(8) dette har fået Kommissionen til at gøre indsigelse imod forslaget i henhold til artikel 16, stk. 2, andet afsnit;

(9) et sådant ensidigt påbud fra de italienske myndigheder ville skabe nye hindringer for levnedsmidlers frie bevægelighed;

(10) det bør derfor pålægges de italienske myndigheder ikke at vedtage dette lovforslag;

(11) de i denne beslutning fastsatte foranstaltninger er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

Italien må ikke vedtage sit forslag til lov om supplerende bestemmelser for mærkning af drikkevarer i dåser med pull ring-åbning.

Artikel 2

Denne beslutning er rettet til Den Italienske Republik.

Udfærdiget i Bruxelles, den 10. september 1999.

På Kommissionens vegne

Karel VAN MIERT

Medlem af Kommissionen

(1) EFT L 33 af 8.2.1979, s. 1.

(2) EFT L 43 af 14.2.1997, s. 21.
RÅDETS AFGØRELSE

af 13. september 1999

om definition af 4-MTA som en ny form for syntetisk narkotika, der skal underlægges kontrolforanstaltninger og strafferetlige sanktioner

(1999/615/RIA)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union,

under henvisning til fælles aktion 97/396/RIA af 16. juni 1997 vedrørende udveksling af oplysninger, risikovurdering og kontrol med nye former for narkotika(1), særlig artikel 5, stk. 1,

under henvisning til Kommissionens initiativ, og

ud fra følgende betragtninger:

(1) På grundlag af artikel 4, stk. 3, i fælles aktion 97/396/RIA er der udarbejdet en rapport af Det Europæiske Overvågningscenter for Narkotika og Narkotikamisbrug (EONN) om risikovurdering af 4-MTA (P-Metyltioamfetamin eller 4-Metyltioamfetamin);

(2) 4-MTA er et amfetaminderivat, der i sammenligning med MDMA (3,4-methylendioxymethamfetamin) synes at være forbundet med en højere risiko for akutte virkninger, såsom negative reaktioner og overdosis; i Den Europæiske Union er det blevet sat i forbindelse med et antal dødsfald og med tilfælde uden dødelig udgang, men som har krævet hospitalsindlæggelse;

(3) 4-MTA er identificeret som en sundhedsrisiko i flere medlemsstater; det er i øjeblikket underlagt kontrol i to medlemsstater;

(4) 4-MTA er et kraftigt psykoaktivt stof, som ikke på nuværende tidspunkt er opført på nogen af listerne i De Forenede Nationers Konvention af 1971 om psykotrope stoffer; det udgør en lige så stor trussel for folkesundheden som stofferne på liste I eller II og har ikke nogen åbenbar terapeutisk værdi;

(5) der er i visse medlemsstater konstateret ulovlig handel med 4-MTA i kombination med andre ulovlige stoffer;

(6) medlemsstaterne bør underlægge 4-MTA de kontrolforanstaltninger og strafferetlige sanktioner, der er hjemlet i deres lovgivning, når denne er i overensstemmelse med deres forpligtelser i henhold til FN-konventionen af 1971 om psykotrope stoffer med hensyn til de stoffer, der er opført på liste I eller II i nævnte konvention -

TRUFFET FØLGENDE AFGØRELSE:

Artikel 1

Medlemsstaterne træffer de nødvendige foranstaltninger til, i overensstemmelse med deres nationale lovgivning, at underlægge 4-MTA (P-Metyltioamfetamin eller 4-Metyltioamfetamin) de kontrolforanstaltninger og strafferetlige sanktioner, der er hjemlet i deres lovgivning, når denne er i overensstemmelse med deres forpligtelser i henhold til FN-konventionen af 1971 om psykotrope stoffer med hensyn til de stoffer, der er opført på liste I eller II i nævnte konvention.

Artikel 2

Medlemsstaterne træffer, jf. artikel 5, stk. 1, tredje afsnit, i fælles aktion 97/396/RIA, de i artikel 1 omhandlede foranstaltninger senest tre måneder efter denne afgørelses ikrafttræden.

Artikel 3

Denne afgørelse offentliggøres i Tidende.

Den har virkning fra dagen efter offentliggørelsen.

Udfærdiget i Bruxelles, den 13. september 1999.

På Rådets vegne

T. HALONEN

Formand

(1) EFT L 167 af 25.6.1997, s. 1.
KOMMISSIONENS BESLUTNING

af 27. august 1999

om Fællesskabets finansielle tilskud til udryddelse af bluetongue i Bulgarien ved en vaccinationskampagne i de inficerede områder

(meddelt under nummer K(1999) 2835)

(1999/606/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 94/370/EF(2), særlig artikel 8, og

ud fra følgende betragtninger:

(1) Der er udbrudt bluetongue i Bulgarien i provinserne Burgas, Jambol og Chaskovo; der blev ved Kommissiones beslutning 1999/542/EF(3) vedtaget beskyttelsesforanstaltninger over for indførsel af visse dyr fra Bulgarien på grund af udbrud af bluetongue;

(2) epidemien har bredt sig mere og mere siden de første udbrud, og de disponible epidemiologiske data tyder ikke på, at epidemien vil ophøre;

(3) denne epizootis udbredelse i denne del af Østeuropa bør bekæmpes, da den udgør en fare for Fællesskabet;

(4) vaccination er den eneste måde at bekæmpe epidemiens videre udbredelse på; den gør det i øvrigt muligt at begrænse dødeligheden i besætningerne i de inficerede provinser;

(5) kampen i Bulgarien for at udrydde sygdommen bør derfor støttes efter artikel 8 i beslutning 90/424/EØF;

(6) Bulgarien har anmodet Fællesskabet om tilskud til indkøb af 100000 doser vaccine;

(7) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bulgarien kan opnå tilskud fra Fællesskabet til indkøb af 100000 doser vaccine mod bluetongue med henblik på en hastevaccination i provinserne Burgas, Jambol og Chaskovo.

Artikel 2

Fællesskabets tilskud som fastsat i artikel 1 ydes, for så vidt de bulgarske myndigheder har iværksat eller forpligter sig til at iværksætte følgende foranstaltninger i de i artikel 1 omhandlede provinser:

- lovbestemmelser om at gøre vaccination obligatorisk i de inficerede provinser og i de tilstødende områder. Vaccinationszonens udstrækning vil blive fastlagt ud fra geografiske og økologiske data

- registrering af ejerne af besætninger af følsomme arter (kvæg samt får og geder)

- mærkning af de vaccinerede dyr (får) på en måde, der gør det muligt senere let at identificere dem

- iværksætte en informationskampagne for opdrættere og dyrlæger.

Artikel 3

Fællesskabets finansielle deltagelse er fastsat til 100 % af udgifterne til indkøb af vaccine og transporten af denne til Bulgarien, dog højst 10000 EUR.

Artikel 4

Denne beslutning er rettet til medlemsstaterne.

Udfærdiget i Bruxelles, den 27. august 1999.

På Kommissionens vegne

Franz FISCHLER

Medlem af Kommissionen

(1) EFT L 224 af 18.8.1990, s. 19.

(2) EFT L 168 af 2.7.1994, s. 31.

(3) EFT L 207 af 6.8.1999, s. 33.
KOMMISSIONENS BESLUTNING

af 28. juli 1999

om anerkendelse af, at den østrigske database for kvæg er fuldt operationel

(meddelt under nummer K(1999) 2478)

(EØS-relevant tekst)

(1999/571/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter(1), særlig artikel 6, stk. 3, første led,

under henvisning til anmodning fra Østrig, og

ud fra følgende betragtninger:

(1) Den 23. februar 1999 forelagde de østrigske myndigheder Kommissionen en anmodning om anerkendelse af, at den østrigske database, der indgår i ordningen for identifikation og registrering af kvæg i Østrig, er fuldt operationel; denne anmodning var ledsaget af relevante oplysninger, der blev opdateret den 11. juni 1999;

(2) de østrigske myndigheder har forpligtet sig til at forbedre denne databases pålidelighed ved bl.a. at sikre, at a) alle flytninger registreres i databasen, b) de kompetente myndigheder træffer foranstaltninger, så de omgående kan korrigere alle konstaterede fejl eller mangler automatisk eller efter den relevante kontrol på stedet, c) der gennemføres foranstaltninger til at forbedre de nuværende bestemmelser om omidentificering af kvæg, når øremærker går tabt, for at overholde bestemmelserne i forordning (EF) nr. 820/97, d) der træffes foranstaltninger til at sikre, at veterinærmyndighederne fuldt ud inddrages i gennemførelsen af bestemmelserne i forordning (EF) nr. 820/97, e) der træffes foranstaltninger til at håndhæve gældende bestemmelser i national lovgivning om fristen for meddelelse om alle flytninger (syv dage), f) der træffes foranstaltninger til at sikre, at proceduren for embedsdyrlægernes validering af pas overholdes, g) der indføres foranstaltninger til at sikre anvendelse af etablerede opfølgningsprocedurer for fuldt ud at overholde bestemmelserne i Kommissionens forordning (EF) nr. 2630/97(2), og h) den kompetente myndighed træffer foranstaltninger til at forbedre de betingelser, der er fastsat for back up-databasens sikkerhed; de østrigske myndigheder har forpligtet sig til at gennemføre disse forbedringer senest den 30. september 1999; de østrigske myndigheder har forpligtet sig til at underrette Kommissionen, hvis der opstår problemer under gennemførelsen af de ovennævnte foranstaltninger;

(3) på baggrund af vurderingen af situationen i Østrig bør det anerkendes, at databasen for kvæg er fuldt operationel -

VEDTAGET FØLGENDE BESLUTNING:

Artikel 1

Den østrigske database for kvæg anerkendes som fuldt operationel fra den 1. oktober 1999.

Artikel 2

Denne beslutning er rettet til Republikken Østrig.

Udfærdiget i Bruxelles, den 28. juli 1999.

På Kommissionens vegne

Franz FISCHLER

Medlem af Kommissionen

(1) EFT L 117 af 7.5.1997, s. 1.

(2) EFT L 354 af 30.12.1997, s. 23.
KOMMISSIONENS BESLUTNING

af 13. juli 1999

om anerkendelse af, at den nederlandske database for kvæg er fuldt operationel

(meddelt under nummer K(1999) 2071)

(EØS-relevant tekst)

(Kun den nederlandske udgave er autentisk)

(1999/546/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter(1), særlig artikel 6, stk. 3, første led,

under henvisning til anmodning fra Nederlandene, og

ud fra følgende betragtninger:

(1) De nederlandske myndigheder forelagde den 28. december 1998 Kommissionen en anmodning om anerkendelse af, at deres database, som indgår i det nederlandske system til identifikation og registrering af kvæg, er fuldt operationel; denne anmodning var vedlagt fyldestgørende oplysninger; der var blevet ajourført pr. 28. april 1999;

(2) de nederlandske myndigheder har forpligtet sig til at forbedre denne databases pålidelighed ved især at sikre, at i) de ansvarlige myndigheder træffer foranstaltninger, så de straks kan korrigere alle fejl og mangler, der kan opdages automatisk eller efter kontrol på stedet, ii) fristerne for meddelelse af flytninger, fødsler og død kan afkortes til højst syv dage og iii) de ansvarlige myndigheder tager skridt til regelmæssigt at holde brugeren underrettet om den aktuelle situation for så vidt angår hans/hendes bedriftsregister; desuden har de nederlandske myndigheder forpligtet sig til at ændre deres gældende regler om identifikationskodningssystemet for øremærkning af kvæg, så de bliver i overensstemmelse med forordning (EF) nr. 820/97; de nederlandske myndigheder har forpligtet sig til at gennemføre disse forbedringer senest pr. 30. september 1999; de vil ligeledes underrette Kommissionen, hvis der opstår problemer i den periode, hvor de pågældende foranstaltninger bliver gennemført;

(3) på baggrund af en evaluering af situationen i Nederlandene bør det anerkendes, at databasen for kvæg er fuldt operationel -

VEDTAGET FØLGENDE BESLUTNING:

Artikel 1

Det anerkendes, at den nederlandske database for kvæg er fuldt operationel fra den 1. oktober 1999.

Artikel 2

Denne beslutning er rettet til Kongeriget Nederlandene.

Udfærdiget i Bruxelles, den 13. juli 1999.

På Kommissionens vegne

Franz FISCHLER

Medlem af Kommissionen

(1) EFT L 117 af 7.5.1997, s. 1.
RÅDETS AFGØRELSE

af 29. juli 1999

om forlængelse af tjenesteperioden for Jürgen Trumpf som generalsekretær for Rådet for Den Europæiske Union

(1999/543/EF, EKSF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 207, stk. 2,

under henvisning til traktaten om oprettelse af Det Europæiske Kul- og Stålfællesskab, særlig artikel 30, stk. 2,

under henvisning til traktaten om oprettelse af Det Europæiske Atomenergifællesskab, særlig artikel 121, stk. 2,

under henvisning til Rådets afgørelse af 25. juli 1994 om udnævnelse af Jürgen Trumpf til generalsekretær for Rådet for Den Europæiske Union, og

ud fra følgende betragtning:

Tjenesteperioden for Jürgen Trumpf som generalsekretær for Rådet for Den Europæiske Union udløber den 31. august 1999; tjenesteperioden bør forlænges -

TRUFFET FØLGENDE AFGØRELSE:

Artikel 1

Jürgen Trumpfs tjenesteperiode som generalsekretær for Rådet for Den Europæiske Union forlænges fra den 1. september 1999 til den sidste dag i den måned, der følger efter den måned, hvor Rådet har udnævnt hans efterfølger.

Artikel 2

Ovennævnte afgørelse af 25. juli 1994 ændres i det omfang, den er i modstrid med nærværende afgørelse.

Artikel 3

Formanden for Rådet meddeler Jürgen Trumpf denne afgørelse.

Den offentliggøres i De Europæiske Fællesskabers Tidende.

Udfærdiget i Bruxelles, den 29. juli 1999.

På Rådets vegne

S. HASSI

Formand
EUROPA-PARLAMENTETS AFGØRELSE

af 27. oktober 1999

om udnævnelse af ombudsmanden for Den Europæiske Union

(1999/780/EF, EKSF, Euratom)

EUROPA-PARLAMENTET HAR -

under henvisning til traktaten om oprettelse af Det Europæiske Fællesskab, særlig artikel 21, andet afsnit, og artikel 195,

under henvisning til traktaten om oprettelse af Det Europæiske Kul- og Stålfællesskab, særlig artikel 20 D,

under henvisning til traktaten om oprettelse af Det Europæiske Atomenergifællesskab, særlig artikel 107 D,

under henvisning til sin afgørelse af 9. marts 1994 vedrørende ombudsmandens statut og de almindelige betingelser for udøvelse af hans hverv(1),

under henvisning til forretningsordenens artikel 177,

under henvisning til indkaldelse af ansøgninger af 31. juli 1999(2),

under henvisning til de ansøgninger, der forelagdes i overensstemmelse med artikel 6, stk. 2, i ombudsmandens statut og de almindelige betingelser for udøvelsen af hans hverv og artikel 177, stk. 3, i Europa-Parlamentets forretningsorden,

under henvisning til listen over de kandidater, der opfylder betingelserne,

under henvisning til høringerne af kandidaterne i det kompetente udvalg den 19. oktober 1999,

under henvisning til afstemningen under mødet den 27. oktober 1999 -

TRUFFET FØLGENDE AFGØRELSE:

Eneste artikel

Jacob Magnus Söderman udnævnes til ombudsmand for Den Europæiske Union.

Udfærdiget i Strasbourg, den 27. oktober 1999.

På Europa-Parlamentets vegne

Nicole FONTAINE

Formand

(1) EFT L 113 af 4.5.1994, s. 15.

(2) EFT C 220 af 31.7.1999, s. 29.